
Par atklātu konkursu “Ventspils jaunās zvejas ostas piestātnes Nr.2 
projektēšanas, autoruzraudzības un pārbūves darbi”, identifikācijas Nr. VKP 2026/056A

Ventspils valstspilsētas pašvaldības iestāde “Ventspils Komunālā Pārvalde” (turpmāk – Pasūtītājs) sniedz skaidrojumu par pretendenta uzdoto jautājumu iepirkumam Nr. VKP 2026/056A “Ventspils jaunās zvejas ostas piestātnes Nr.2 projektēšanas, autoruzraudzības un pārbūves darbi” (turpmāk – Iepirkums). 

Jautājums:
1.   Par 3 % ierobežojumu projektēšanas un autoruzraudzības izmaksām
Nolikuma Pielikumā Nr.5 “Pretendenta piedāvājuma vēstule” ir norādīts: “Ja būvprojekta izstrādes izmaksas pārsniegs 3 % no kopējās piedāvātās līgumcenas, tad Pasūtītājs patur tiesības neslēgt līgumu.” Savukārt Nolikuma 10.7. punktā noteikts: “Ja būvprojekta izstrādes un autoruzraudzības izmaksas pārsniegs 3 % no kopējās piedāvātās līgumcenas, tad Pasūtītājs patur tiesības neslēgt līgumu.” Lūdzam precizēt, kura prasība ir piemērojama, aprēķinot 3 % ierobežojumu:
a) tikai būvprojekta izstrādes izmaksām; vai
b) būvprojekta izstrādes un autoruzraudzības izmaksām kopā?

Atbilde:
Pasūtītājs skaidro, ja būvprojekta izstrādes un autoruzraudzības izmaksas pārsniegs 3 % no kopējās piedāvātās līgumcenas, tad Pasūtītājs patur tiesības neslēgt līgumu.

Jautājums:
2. Par maksimālo iesniedzamo līgumcenu un Pasūtītāja budžetu
Lūdzam precizēt, vai Nolikuma 1.7. punktā norādītā paredzamā līgumcena 749 000,00 EUR bez PVN vienlaikus ir Pasūtītāja maksimālā budžeta robeža, kuru pārsniedzot piedāvājums nevar tikt akceptēts/līgums nevar tikt noslēgts, vai arī Pasūtītāja faktiskās budžeta iespējas var būt lielākas par norādīto paredzamo līgumcenu?

Atbilde:
Pasūtītājas skaidro, ka 1.7. punktā norādītā līgumcena 749 000,00 EUR bez PVN ir Pasūtītāja paredzētais budžets projekta īstenošanai, kas ir saskaņots ar līdzfinansējuma devēju. Gadījumā, ja iesniegto piedāvājumu līgumcenas pārsniegs Nolikuma 1.7. punktā norādīto paredzamo līgumcenu, Pasūtītājs izvērtēs radušos situāciju un konsultējoties ar līdzfinansējuma devēju lems par turpmāko rīcību.

Jautājums:
3. Par projektētās piestātnes faktisko garumu
Nolikuma pielikumos (TAA un BMS) ir minēts dažāds esošais 2. piestātnes garums, lūdzam apstiprināt, ka Pretendentiem ir jāparedz pārbūves apjoms sasaņā ar BMS noteikto – grunts necaurlaidības nodrošināšana un jaunas dzelzsbetona virsbūves izbūve 235,16m un esošās virsbūves atjaunošana 7,61m.

Atbilde:
Pasūtītājs skaidro, ka Pretendentam būvprojekts jāizstrādā, ņemot vērā būvprojekta minimālā sastāva dokumentāciju un iepirkuma dokumentos norādīto informāciju, kā arī veicot nepieciešamo izpēti un izvērtējot esošo situāciju dabā.
Būvprojekta minimālā sastāva dokumentācijā norādītie apjomi ir indikatīvi un izmantojami kā projektēšanas izejas dati, taču tie nav uzskatāmi par vienīgo pamatu būvprojekta izstrādei un neierobežo Pretendenta atbildību par atbilstoša un tehniski pamatota būvprojekta risinājuma izstrādi. Pretendentam būvprojekta izstrādes ietvaros jānosaka precīzs nepieciešamais pārbūves apjoms un atbilstošie tehniskie risinājumi.
Vienlaikus Pasūtītājs precizē, ka dzelzsbetona virsbūves un rievsienas izbūve ir paredzēta posmā no Piestātnes Nr. 1 līdz Piestātnes Nr. 3 jahtu ostas koka klājam. Posmā no jahtu ostas koka klāja līdz Piestātnes Nr. 3 fasādei jāparedz esošās dzelzsbetona virsbūves tīrīšana un remonts, stūra kordona leņķa krāsošana un jaunas koka atvairbrusas uzstādīšana.
Norādīto darbu precīzs apjoms un tehniskie risinājumi nosakāmi būvprojekta izstrādes laikā, pamatojoties uz veikto izpēti, faktisko situāciju dabā.

Jautājums:
4. Segumu atjaunošana pēc grunts sablīvēšanas un komunikāciju izbūves
Nolikuma pielikumā BMS paskaidrojuma rakstā norādīts, ka līguma ietvaros nav jāparedz seguma izbūve. Lūdzam skaidrot vai jāparedz segumu atjaunošana pēc būvdarbiem, piemēram, iegruvuma vietās grunts sablīvēšanas zonās. Lūdzam apstiprināt, ka atbilstoši BMS norādītājam šie darbi tiks veikti ielas pārbūves projekta ievaros. Pretendenta ieskatā seguma atjaunošana ar tai sekojošu pilnu ielas pārbūvi lieki sadārdzina projekta realizāciju.

Atbilde:
Pasūtītājs skaidro, ka Pretendentam līguma ietvaros nav jāparedz seguma izbūve vai seguma atjaunošana pēc būvdarbu veikšanas. Pretendentam grunts sablīvēšanas zonās un iegruvumu vietās jāparedz šo zonu aizpildīšana ar grunti līdz ielas konstruktīvās kārtas atzīmei (zemes klātnei).
Pēc darbu pabeigšanas, Pretendentam zemes klātne jānodod, veicot nestspējas mērījumus. Deformācijas modulim zemes klātnei ir jābūt ne mazākam kā 45 MPa. Iegruvumus aizbērt ar vietējo grunti, ko paredzēt norakt ielas seguma izbūvei. 
Seguma izbūvi ir paredzēts veikt Kroņu ielas pārbūves projekta ietvaros. Pretendentam būvdarbi jāplāno un jāorganizē pa būvdarbu posmiem, tos savstarpēji koordinējot ar Kroņu ielas pārbūves darbu veicēju, lai savlaicīgi varētu plānot un nodrošināt ielas seguma izbūvi un vienlaikus būvdarbu laikā nodrošināt piestātnes darbību, tai skaitā iekraušanas un izkraušanas procesus.

Jautājums:
5. Zivju caurules – izbūves apjoms
Nolikuma pielikumā – BMS ģenerālajā plānā ir norādītas ūdens caurules zivju izsūknēšanai, kā arī tehniskā specifikācija nosaka, ka Pretendentiem jāparedz zivju sūknēšanas cauruļu izvadu izbūve, lūdzam apstiprināt, ka Pretendentam jāparedz tikai izvadu – čaulu izbūve caur esošo un projektējamo betona virsbūvi, savukārt pašas caurules tiks uzstādītas gatavās čaulās cita projekta ietvaros. Lūdzam precizēt izvadu ierīkošanas augstumu – vai tas jāierīko dzelzsbetona virsbūves līmenī, vai jāšķērso čaulpāļi.
Lūdzam arī precizēt 7. pielikumu, jo tajā nav pozīcijas, kurā norādīt attiecīgo darbu izmaksas.




Atbilde:
Pasūtītājs skaidro, ka Pretendentam šī iepirkuma līguma ietvaros ir jāparedz zivju sūknēšanas cauruļu izvada čaulas izprojektēšana un izbūve piestātnes sienā, nodrošinot tās savietojamību ar pārsūknēšanas sistēmas caurulēm, kas tiks izbūvētas Kroņu ielas pārbūves projekta ietvaros. 
Iepirkuma nolikuma pielikums Nr. 7 ir indikatīvs būvdarbu apjoms. Provizoriski ir paredzēti divi izvadi piestātnes sienā ar orientējošu diametru 150mm. Precīzs nepieciešamo būvdarbu apjoms un tehniskie parametri un risinājumi Pretendentam jānosaka būvprojekta izstrādes laikā.

Jautājums:
6. Grunts sablīvēšanas zona atrodas ielas pārbūves zonā
Nolikuma pielikumā – BMS paredzēts veikt grunts sablīvēšanu aiz piestātnes sienas zonās, no kurienes tā ir izskalojusies caur esošo piestātnes sienu. Saskaņā ar griezumos norādīto, šī zona atrodas ielas pārbūves projekta robežās, lūdzam skaidrot kura līguma ietvaros veicami attiecīgie darbi.

Atbilde:
Pasūtītājs skaidro, ka grunts sablīvēšana un ar to saistītie darbi aiz piestātnes sienas zonās, kur grunts ir izskalojusies caur esošo piestātnes sienu, ir veicami šī iepirkuma līguma ietvaros. 
Pretendentam būvprojekta izstrādes laikā, izvērtējot faktisko situāciju dabā un veicot nepieciešamo izpēti, jānosaka grunts sablīvēšanas metode, nepieciešamais grunts aizpildīšanas un sablīvēšanas zonas apjoms un attālums no piestātnes sienas, lai piestātnes ekspluatācijas laikā neveidotos grunts iegruvumi. Attiecīgie darbi jāveic visā piestātnes garumā atbilstoši būvprojektā paredzētajiem risinājumiem. Pretendents veic nepieciešamo norakšanu darba zonā ceļas segas biezumā, (orientējoši 3m platumā no piestātnes sienas, precīzu attālumu nosakot būvprojekta izstrādes laikā).

Jautājums:
7. Lietus ūdens kanalizācijas izlaide
Nolikuma pielikums tehniskā specifikācija noteikts, ka Pretendentiem jāparedz lietus ūdens kanalizācijas izvadu projektēšana un izbūve. Lūdzam apstiprināt, ka Pretendentiem ir jāparedz tikai čaulu piestātnes sienā izbūve, lai cita projekta ietvaros varētu izbūvēt attiecīgo kanalizāciju. Ja tomēr ir jāparedz pilns risinājums, ieskaitot aku aiz piestātnes sienas, lūdzam noteikt minimālās prasības – izlaides augstuma atzīme, iebūves dziļums, izlaides diametrs un vietu skaits. Vēršam uzmanību, ka specifikācijā norādītās 3-4 lietus ūdens kanalizācijas izlaides sadārdzina projektu, jo tās ierīkošanai ir jāšķērso esošie čaulpāļi, rekomendējam samazināt līdz 2 izlaidēm. 
Lūdzam arī precizēt 7. pielikumu, jo tajā nav pozīcijas, kurā norādīt attiecīgo darbu izmaksas.

Atbilde:
Pasūtītājas skaidro, ka Pretendentam šī iepirkuma līguma ietvaros ir jāparedz izstrādāt lietus ūdens izlaides čaulas izprojektēšanu un izbūvi piestātnes sienā. Lietus ūdens kanalizācijas izbūve un ar to saistītie darbi tiks veikti Kroņu ielas pārbūves projekta ietvaros.
Precīzs lietusūdens kanalizācijas izlaides vietu skaits, diametri, augstuma atzīmes un tehniskie parametri būs zināmi Kroņu ielas pārbūves projekta izstrādes ietvaros, orientējoši 3 izvadi. Pretendentam šī iepirkuma līguma ietvaros jāparedz iespēja nodrošināt lietus ūdens kanalizācijas pieslēgumu, izbūvējot attiecīgās čaulas piestātnes sienā atbilstoši Kroņu ielas pārbūves projekta izstrādes laikā noteiktajiem risinājumiem. 
Iepirkuma nolikuma pielikums Nr. 7 ir indikatīvs būvdarbu apjoms. Precīzs nepieciešamo būvdarbu veids un apjoms Pretendentam jānosaka būvprojekta izstrādes laikā.

Ar cieņu
direktors										A. Kausenieks
ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
E. Habarovs 63620959
edgars.habarovs@ventspils.lv 

